cyanic-selkie/wikianc huggingface dataset:
Самурай
Самурай (жапончо 侍, бу́си жапончо 武士) — орто кылымдардагы жана феодал доорундагы Жапониядагы ак сөөктөр тобу. Алар диний макамга ээ болгон эмес. Алардын арасында бектер да, колбашчылар да, жакырданган жергиликтүү ак сөөктөр да болгон. Бул терминди тар мааниде “аскердик-феодалдык ак сөөк катмар” деп да колдонушат. “Самурай” сөзү менен “буси” сөзү көп жагынан маанилеш, бирок “буси” сөзү көбүнесе “жоокер” маанисинде аңдалат. Самурайлардын арасында аскер өнөрүнөн тышкары поэзияны, көркөм өнөрдү, философияны кадырлаган жана өнүктүргөн инсандар да көп болгон. Жапондук самурайды кыргыздын “Манас” дастанындагы чоро менен кыйыр салыштырууга болот.
Кыскача тарыхый таржымалы
«Самурай» сөзү ''saberu' (кызмат өтөө, колдоо) деген этиштен келип чыккан.
Самурай – тек гана кызматтагы киши эмес, Ал жоокер, кошуундагы чоро болуп чектелбейт, ал өзү баш ийген төбөлгө аскердиктен башка тармактарда да кызмат өтөгөн.
Самурайчылык - 646-жылкы Тайка реформасынын негизинде келип чыккан социалдык топ.
Самурайлар катмары социалдык топ (же тап) катары император Камму бийлеген доордо (8-к. башы – 9-к. башында) өзгөчө өнүгүүгө мүмкүндүк алган.
Ал доордо император Камму жергиликтүү айн элине каршы күрөштө самурайларга таянууга умтулган. 10-12-кылымдарда самурайлардын муундан муунга оозеки мурасталган адеп-ахлактык эрежеси («Жаа менен аргымактын жолу») калыптанган. Бул эрежелер топтому кийинчерээк «Жоокердин жолу» («Бусидо») деген мыйзамдык жыйнакка өсүп чыккан.
Самурайлардын өзгөчө социалдык катмар катары расмий катталышы Жапонияда «Гэмпэй урушу» атка конгон атуулдук согуштан кийинки учурга - Минамото тукуму бийлеген доорго (1192-1333) таандык.
Алтын доор
Самурайчылыктын алтын кылымы катары биринчи Сёгун өкүм жүргүзгөн доордон Онин урушу чыккан доорго чейинки мезгил каралат. Бул – салыштырма тынч мезгил болгон. Бейпил турмуш маалында самурайлардын саны да аз болгон, бакыбаттык турмуш деңгээли да мурдагыдан алда канча өйдө болгон.
Ич ара уруштар доору
Жапонияда аймактык колбашчылар-акимдер сёгундун бийлигин сөз жүзүндө гана таанып калышкан.
Женева
Жене́ва (французча Genève, немисче Genf, латинче Genava) — Швейцариянын батышында жайгашкан шаар. Женева кантонунун (адм.-айм. бирдик) адм. борбору. Женева көлүнүн түштүк-батыш жээгиндеги адырлуу (бийикт. 372 м) кооз жерде жайгашкан. Калкы 179,2 миң (2007, 40%ке жакыны чет өлкөлүктөр; агломерациясында 750 миңдей); калкынын саны боюнча Цюрихтен кийинки 2-шаар. Ири жолдор тоому. Маанилүү темир жол түйүнү. Эл аралык автовокзалы жана аэропорту бар. Алгач Юлий Цезарь тарабынан Генева деген ат менен эскерилет. Б. з-дын 400-жылында епископтук ыйгарылган. 14-15-кылымда ярмаркалары менен даңкталган, кийинчерээк кредит-банк, 16-кылымда (Ж. Кальвиндин убагында) европ. реформациянын борборуна айланган. 19-к-дын 2-жарымы 20-к-дын башынан Европанын ар кайсы өлкөлөрүнөн келген революция эмигранттарынын ири борбору болгон. 1866-жылы 1-Интернационалдын 1-конгресси өткөн. 1907-жылы Ж-да чиркөө мамлекеттен ажыратылган. Ж. Швейцария менен Европанын ири банк-финансы борбору. Машина куруу, так механика (геодезия аспаптары, так эсептөөчү приборлор, мед. аппараттар жана башка), саат (кээ бир фирмалары кымбат баалуу сааттарды жана зер буюмдарды чыгарат), хим., тигүү, текстиль, полигр., тамак-аш (негизинен шоколад, тамеки) өнөр жайишканалары иштейт. Татымалдарды чыгаруу боюнча дүйнөлүк лидерлердин бири. Ж. Европадагы парфюмерия ө. ж-нын маанилүү борбору. Ун-ттер, ин-ттар, ил. из. ин-ттары, калк китепканасы (2 млнго жакын китеп, а. и. 6,5 миң кол жазма сакталууда), асем иск-во, дизайн жана саат жасоочу чеберлердин жогорку мектептери, консерватория, музейлер (иск-во жана тарых, этногр., сүрөтчү Ж. Ж. Руссонун жана башка), Гран-театр, «Виктория-холл» ири концерт залы бар. Көптөгөн эл аралык уюмдар (негизинен Улуттар лигасынын, Кызыл Крест, БУУнун бөлүмдөрү, Бүткүл дүйнөлүк жана эл аралык көптөгөн уюмдар) орун алган жай. Эл аралык конф-ялар, жыйындар, мамлекет башчыларынын жолугушуулары өткөрүлөт. Готика стилиндеги собор (12-14-к.) жана ратуша, Сент-Мари Мадлен (14-15-к.) жана Сен-Жерве (15-к.) чиркөөлөрү, ратуша (15-к.), ренессанс жана классицизм стилиндеги курулуштар (17-19-к.) сакталган. Асма көпүрөсү бар. Музыкант-аткаруучуларын эл аралык конкурстары (1939-жылдан), жыл сайын Ж. эл аралык автосалону, ойлоп табуулардын эл аралык көргөзмөсү, антиквариат жана уникалдуу сааттардын аукциондору жана башка өткөрүлүп турат. Ботан. бак (5 млндон ашык өсүмдүктөр өстүрүлөт; тропика оранжереясы, көлмөлөр) уюштурулган. Шаардын аймагынын 20%тен ашыгын парк (а. и. Рона д-нын ортосундагы), гүлбактар жана бактар ээлейт. Шаардын четинде жүзүм айдалып, шарап жасалат. Туризм өнүккөн.
Орхон-Энесай жазма эстеликтери жана кыргыз адабияты
Байыркы түрк жазуусунун эстеликтерин, өзгөчө Орхон-Энесай – Талас жазма булактарын өзүнө чейинки жана өзүнөн кийинки түрк элдеринин маданияты менен адабиятынын тарыхый тутумунан ажыратып кароого болбойт. Академик- жазуучу Т. Сыдыкбеков өзүнүн “ Тарых жана Манас” аттуу эмгегинде кыргыз журтунун улуу мурасы “Манас” менен тарыхтын бөтөнчө Орхон-Энесай жазма эстеликтеринин арасындагы байланышты, оошуучулукту текстуалдык да, мазмундук да, тематикалык да жактан табигый ички байланыш деп көрсөтөт. И. Стеблева белгилеген кошоктор менен керээздер кыргыздын бырдык эпосторунда кездешет. Билге кагандын керээзи “Манастагы” Көкөтөйдүн, Манастын керээздери менен үндөшүп турат. Култегиндин тажиясына көп эл топтолушу Көкөтөйдүн ашындагы көп элдин келиши менен үндөшүп, бул көрүнүштөр байыртан келе жаткан салттык жөрөлгөлөр деген ойго алып келет. Манас баатырга эстелик күмбөздүн салынышы, анын эрдигин чагылдырган сүрөт- чиймелердин жасалуу салты Култегинге, Тонукөк менен Билге каганга тургузулну ган архитектуралык өзгөчө комплекс мүрзөлөрдү салууда уланып жатат. Жогоруда эскертилгендей, “ Манас”, “Эр Төштүк“ эпостору жаралуу доору жагынан биздин эрага чейинки мезгилге өтүп турарын азыр бир топ изилдөөчүлөр белгилеп жүрүшөт. Татар жана өзбек адабиятынын тарыхынын авторлору Орхон- Энесай эстеликтеринин салты Кашкарлык Махмуддун  “Түрк тилдеринин жыйнагында”  уланганын белгилейт. Бул пикир жалпы түрк тайпаларынын баарына бирдей таандык, анткени байыркы түрк доору азыркы түрк элдерине тегиз тиешелүү экендиги илимде аныкталган маслеле. “Мамлакеттердин биринин жеринде жайгашкан архитектуранын, маданият менен искусствонун эстеликтерин өзбектердики же төмөнкүлөрдүкү деп бир жактуу айтуу туура эмес, бул тарыхый чындыкка карама-каршы келет”. Кыргыз фольклору менен адабиятында рун жазма эстеликтеринен түптөлгөн кошок, керээз жанрлары бүгүнкү күнгө чейин адабий өмүрүн улантып келе жатат. Өзгөчө адам өлгөндө айтылуучу кошоктор элдик казалдардын өнүккөн жанрына айланып калган. Орхон-Энесай – Талас жазма эстеликтери элибиздин байыркы доордогу коомдук турмушу, тарыхы менен этнографиясы, үрп-адаты менен салт-санаасы, поезиясы менен тили боюнча баа жеткис маалыматтарды берет. Айрыкча жазма адабиятыбыздын өсүп-өнүгүү процессин, элдин эпикалык көркөм ойлоо табиятын, жалпы эле сөз өнөрүнүн байыркы тегин, тарыхын изилдөөдө түрк элдеринин илимине чоң салым кошору талашсыз. Ж. Шериев   Байыркы адабият тарыхы  Балыкчы 2004
Цветной бульвар (метро бекети)
Цветной бульвар — Москва метросунун Серпуховско-Тимирязевская сызыксындагы станция. 1988-жылы 31-декабрьда ачылган.
Багыш
Багыш — кыргыздардын оң канат урууларынын тагай уруулук бирикмесинин курамындагы уруу. Санжыралык уламыш боюнча, Тагай бий ак үйлүү болуп Эреше Ханга барганда, ал жерден үйлөнүп, аялы боюнда бар кезде мекенине кайтып келет. Кетер алдында аялына: «эгер эркек бала төрөсөң атын Чоро деп кой, себеби мен ханга чоро болуп жүргөндө төрөлдү. Эр жеткенде анын улуту кыргыз, уруусу үчбагыш, атасы Тагай экендигин айт, азамат болсо мени издеп табаар», деп айтып, белги катары кестигин (бычагын) калтырып кетиптир. Тагай бий кеткенден кийин аялы эркек төрөп, атын Карачоро коёт. Бпрок анын кичине кезиндеги ылакап аты Жангороз болгон экен. Эр жеткенде Карачоро атасынын чоо-жайын угуп, аны издеп табат. Эл аны Тагайдын Багыш баласы деп, Багыш атка кондурат. Уламыштагы маалыматтар боюнча Карачоро, Жангороз, багыш деген аталыштар багыш уруусуна таандык. Изплдөөчүлөрдүн пикири боюнча, багыш уруусу кыргыздардын Чоңбагыш, сарыбагыш, карабагыш уруулары менен тектеш уруулардан болгондугун алардын этнонимдери аркылуу белгилешип, бул уруулардын түпкү тегин о. кылымдардагы түштүк сибирлик кыргыздар менен байланыштырат. Этнограф С. М. Абрамзондун пикири боюнча, багыш этноними байыркы мезгилдеп тотемдик түшүнүктөн жаралган. Окумуштуу анын жаралуу генезиси Түштүк Сибирь аймагында болгон деген жыйынтыкка келген. Анткени багыш аттуу жаныбар Теңир-Тоо аймагында жашабайт, ал тараган ареал Түштүк Сибирь аймагын камтыйт деген көзкарашын билдирген. багыш уруусу ожубак, коржу, көнөк, көкүм, бадам, кошпычак, эрназарбек жана могол уруктарына тарайт. Суумурун (нурмамбет) жана келдике (көнөк) деп аталган бөлүктөрү солто менен сарыбагыш урууларынын курамына аралашып кеткен. Ожубак-кандуу моюн, көкүм-доскулу, коржу-мадемил, майдан бутактарына тарайт. Бадам уругу куттуксейит, узунжете, алакуржун, акмончок, көкмончок, аккөйнөк, байтөбөт, чычар жана башка топторго бөлүнөт. Көнөк уругу сарыгул, төмөнчекти, баястан, ырай, күчүк, найман жана башка топторго ажырайт. Багыш уруусунун ичиндеги могол, найман, черик уруктары бул урууга кыргыздын аталган урууларынын бөлүктөрүнөн кошулгандыгын далилдешет. Б. уруусу жайгашкан чөлкөмдөргө Алабука районунун басымдуу аймактары: Чаткал, Аксы, Талас, Токтогул райондорунун айрым жерлери кирет. Мындан тышкары, Чүйдө солто уруусунун ичиндеги суумурун (нурмамбет) жана Кочкордогу сарыбагыштардын арасындагы келдике уруктары Б. уруусунан тараган.
Цүрих
Цүрих (немисче Zürich, латинче Turicum) — Швейцариянын түндүк - чыгышындагы шаар. Калкынын саны боюнча өлкөдөгү эң чоң шаар.
Ала-Бука–Чатыр-Көл көмүрлүү району
'Ала-Бука–Чатыр-Көл көмүрлүү району  - түндүктөн Нарын дарыясы түндүк-батыштан Ак-Шыйрак тоосу, түштүк батыштан Фергана тоо тизмеги, түштүк-чыгыштан Көкшаал тоосу менен чектелген аймак. Райондо аянты боюнча чоң эмес, бири биринен алыс жайгашкан юра катмарларынын жер үстүнө чыгышы белгилүү жана алар менен Аксай, Турук, Торугарт кенчелери байланышкан.
Васильевка (Зилайыр району, Башкыртстан)
Васильевка — Башкыртстандын Зилайыр районундагы айыл, Зилайыр айылдык кеңешине карайт. 2009-жылдын 1-январына карата калкынын саны — 62 киши. Почта индекси — 453690, ОКАТО коду — 80227816005.
Демографиясы
Тургундардын динамикасы:
Бюджеттик каржылоо
Бюджеттик каржылоо – чыгымдарын толук же жарым-жартылай жабуу үчүн уюмдарга мамлекеттик бюджеттен кайтарымсыз каражат бөлүү. Базар экономикасынын шартында ага караганда өзүн-өзү каржылоо чаралары кыйла басымдуулук кылат. Ошого карабастан, Б. к. илим, билим берүү, маданият, саламаттык сактоо тармактарын, ошондой эле айрым ишканаларды, тармактарды, аймактарды колдоо жана өнүктүрүүнүн зарыл чаралары болуп саналат.
Тотова (Нү-Жерси)
Тотова (Нү-Жерси) (Totowa) — Нү-Жерси штатынын Пассеик округуна караган АКШ шаары.
Калкы - 10602 киши. Болжолдуу аянты - 10.5 км². FIPS коду — 34-73140.
Барса-келбес
Барса-келбес, Барса келбес — топоним. Түрк тилдүү элдердин фольклорунда көп кездешет, барган кишини өлүмгө дуушар кылуучу шумдуктуу жандыктардын, сыйкырдуу күчтөрдүн мекени катары айтылат. «Манас» эпосундагы барса-келбес эки мааниге ээ: биринчи — жалпы түрк мифологиясына таандык мифотопоним маанисинде, экинчи — өтмө, каймана түрдө, мисалы, адам өлгөндө баруучу тиги дүйнө маанисинде («Барса келбес чын жайдан»), Айрым түрк элдеринин фольклорунда алдына барган адам өлмөйүнчө келбеген залим падыша катары да айтылат. Мисалы, татар дастандарындагы Барса Килмас падыша (Татар халык ижаты: Дастанлар. — Казан, 1984, 73-б.).
Колдонулган адабияттар
"Манас" энциклопедиясы/Мамлекеттик тил жана энциклопедия борбору.Бишкек: Кыргыз энциклопедиясынын Башкы редакциясы, - 1995. 1-т. - 440. ISBN -5-89750-013-4
Каработо бий
Каработо бий – кытай уруусунун 18-кылымдагы бийи. Кытай жазма даректери боюнча Маматкул бий кыргыздын он канатын бийлеп Каработо бий сол канатын баштаган. 18-кылымдын 2-жарымында Кетмен-Төбөдөн Талас, Чүй өрөөнүнө көчүрүүгө демилге көтөргөндөрдүн бири. 1758-жылы Таласка көчүп келген кытай уруусун бийлеп, 1200 түтүнү менен Ак-Дөбөдө турган. Орус архив маалыматтары боюнча 1764-жылы кышында Түркстан аймагындагы Каработо бийдин айылына Орто жүз казактарынын султаны Абылпейиз кол салса, 1766-жылы Абылай султан колунан катуу жабыр көрүп, бир баласын жана 9 (7) түтүндү казактарга аманат берүүгө аргасыз болгон. Санжыраларда Маматкул бий менен бугулардын (Тогузбайдын) айылын айыпка жыгып, олжого бир кыз алганы жана андан Асан, Үсөн аттуу эгиз балалуу болгону жөнүндө баяндар бар.
Жек самурай
"Жек самурай" (Samurai Jack) – Женнди Тартаковскинин Cartoon Network каналына арналган америкалык укмуш окуялуу мультсериалы. Мультсериалда "Жек" аттуу самурай кылымдар аралап Аку аттуу эзүүчү жин башкарган кайгылуу келечекке жөнөтүлөт. Жек артка кайтууга жана Аку бүткүл дүйнөнү колго түшүрүүсүнөн мурда аны жеңүүгө тырышат. Мультсериалдын бетачары 2001-жылдын 10-августунда "Мультфильмдин бетачары" (The Premiere Movie) аталышындагы телевизиондук мультфильм учурунда өткөн, ал эми 2004-жылдын 25-сентябрда окуя аягына чыкпай төртүнчү сезону менен токтогон. Мультсериалдын өндүрүүсү он эки жылдан кийин кайрадан жандандырылган, натыйжада "Жек самурай" бешинчи сезону менен аяктаган. Бешинчи сезонунун бетачары Adult Swim блоктун Toonami каналында 2017-жылдын 11-мартында өткөн, 2017-жылдын 20-майында сериялар аягына чыккан.
Тартаковски мультсериалдын баардык эпизоддорун башка аниматорлор менен бирге (адатта) жетектеген. "Жек самурай" сынчылар тарабынан жогору бааланып төрт Primetime Emmy Awards сыйлыгына ээ болгон, алардын ичине Outstanding Animated Program, алты "Энни" сыйлыгы жана OIAF Award сыйлыгы кирет.
Бакай Банк
«БакайБанк» ААК банк кызматтарынын кеңири түрүн тартуулайт. Азыркы учурда дүйнөнүн алдыңкы банктары жана КМШ өлкөлөрүндөгү банктар менен корреспонденттик мамилелер түзүлгөн.
Тарыхы
Өзүнүн ишкердүүлүк убагынын ичинде банк каржы рыногунда өзүнүн аракетин бекемдеди жана бүгүнкү күндо Кыргызстандын каржы системасынын айрылгыс бөлүгү болуп эсептелет. Натыйжада, БакайБанк 2002-2004 жылдары финансылык ишкердүүлүктүн жыйынтыгы боюнча 3 жыл бою Кыргызстандын мыкты банкы деп табылган. 2005 жана 2006 жылдары. финансылык ишкердүүлүктүн жыйынтыгы боюнча ардактуу 3 орунду ээлеген.
Андан сырткары Кыргыз Республикасынын коммерциялык банктардын арасынан жалгыз гана БакайБанк Вестерн Юнион системасы уюштурган TOP TEAMS "CLUB 500" WESTERN UNION (бул топ дүйнө жүзү боюнча алдыңкы тейлөө пунктарды бириктирет) тобуна кирет. Бул топтун ичинде БакайБанк алдыңкы жыйырманын ичинде. TOP TEAMS "CLUB 500" WESTERN UNION тобу Африка, Европа жана Борбордук Азияда жайгашкан 50 000ден ашык тейлөө пунктарын бириктирет.
Банктын биринчи түзүлгөн күндөрүнөн баштап, озунун ишкердүүлүгүндө өзгөчө банк операцияларын аткаруу сапатына жана ар бир кардарга ийкемдуу, жекече мамиле кылууну көздөйт. Банктын жетекчилиги кардарлар менен ар дайым каалаган каржы суроолорун, кызыктуу долбоорлорду, сунуштарды талкуулоого жана натыйжалуу чечимге келүүгө дайым даяр.
Ямбо-То-Се
Ямбо-То-Сё — Орусиядагы дарыя. Коми Республикасы, Ненец АО жер аймактарын агып өтөт. Дарыя куйган жери - Лапко-Се дарыясынын оң жээгинен 15 км алыстыкта орун алган. Дарыянын узундугу - 19 км.
Суу реестринин маалыматтары
Орусиянын мамлекеттик суу реестринин маалыматы боюнча Двинск-Печорск бассейнинин айланасында жатат, дарыянын суу чарбачылык бөлүгү — Уса дарыясы. Дарыянын айрыгы — Уса, дарыя бассейни — Печора.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Менделеевская (метро бекети)
Менделеевская — Москва метросунун Серпуховско-Тимирязевская сызыксындагы станция. 1988-жылы 31-декабрьда ачылган.
“Мекендештер” форуму, 2012-жыл
"Мекендештер" форуму (шеринеси) - кыргызстандыктардын жана кыргыз диаспорасынын өкүлдөрү 2012-жылдын 2-3-августунда Кыргызстандын борбор шаары Бишкекте өткөргөн эл аралык шерине.
Экс-президент Роза Отунбаеванын демилгеси менен уюштурулган “Мекендештер” форумуна катышуу үчүн 18 мамлекеттен 250гө жакын мекендеш адам келген. Иш-чаранын маданий бөлүгү 1-августта кечкурун Токтогул Сатылган уулу атындагы Улуттук филармонияда башталып, эл аралык сынактардын лауреаты, пианист Азамат Сыдыков жана скрипка чеберлери Райхан менен Андреас Айзенхуддар классикалык чыгармаларын аткарды. Бул форумдун расмий бөлүгү Бишкектин түштүгүндөгү Ала-Арча мамлекеттик резиденциясында 2-3-августта өттү.
Кыскача тарыхы
Мурдагы президент Роза Отунбаева негиздеген «Роза Отунбаева демилгеси» Эл аралык коомдук фонду жана Кыргыз Республикасынын Өкмөтү тарабынан 2012-жылдын 2-3-августунда Кыргызстандын борбор шаары Бишкекте өткөрүлгөн кыргызстандыктардын биринчи «Мекендештер» форумуна дүйнөнүн ар кыл өлкөлөрүнөн келген кыргызстандыктар жана кыргыз диаспорасынын өкүлдөрү катышышты.
Уюштуруучулар бул шериненин зарылчылыгы тууралуу
“Эгемендүүлүктүн 20 жыл аралыгында биздин өлкөдө маанилүү өзгөрүүлөр болуп өттү. Кыйынчылыктарга карабастан, Кыргызстан алдыга ишенимдүү кадамдарды таштап, чоң ийгиликтерге жетишүүгө умтулуп жатат. Бул кадамдардын бир топ бөлүгү, биздин активдүү мекендештерибиздин аркасынан болуп жатканы да анык. Биздин мамлекетибиздин көрүнүктүү артыкчылыктарынын бири, бул албетте, адам ресурстары. Ааламга кызмат өтөгөн, Кыргызстандын уул-кыздары, ийгиликтүү илим жана билим адамдары, Мекенибиздин чыныгы патриоттору экендигине шек жок. Алар дүйнөнүн кайсы бурчунда болбосун, Мекенине күйүп, аны жүрөгүндө ыйык тутуп келишет.
Чогулуунун мезгили келди. Кыргызстанды өнүктүрүү үчүн тажрыйба, билим жана ийгиликтерибиз менен бөлүшөлү. Биздин колубузда, өлкөбүздү өркүндөтө турган бардык нерсе бар. Биз биригип, болгон күч аракетибизди Мекенибиздин өсүп өнүгүүсүнө багытташыбыз керек.
Бул жыл сайын өтүүчү форум кызматташуунун жана «байланышты» орнотуунун, мүмкүнчүлүктөрдү жана жетишкендиктерди тааныштыруунун, биригүүнүн жана көптөгөн маселелердин чечилишинин аянтчасы болууга тийиш. Дүйнөлүк илим менен билим, бизнес менен өндүрүш, мамлекеттик бийлик орган, саламаттыкты сактоо, маданият менен чыгармачылыктын өкүлдөрү болгон, дүйнөнүн ондогон мамлекеттеринен келген мекендештер бир жерде чогулушат. Сиздердин алдыныздарда өкмөт мүчөлөрү, бизнес, маданият жана илим тармагынын көрүнүктүү өкүлдөрү сөз сүйлөшөт. Сиздер мамлекетибиздин өнүгүшүнүн пландары, жетишкендиктери жана көйгөйлөрү тууралуу маалыматтарды биринчи колдордон ала аласыздар”, - делет уюштуруучулар интернетте жарыялаган билдирүүдө.
Шериненин жыйынтыгы
Форумга катышуу үчүн алыстан келген кыргызстандыктар өз сунуштарын айтып, ишке ашырам деген долбоорлорунун планы менен тааныштырышты.
«Issyk-Kul Grand Prix 2012» аттуу иш-чара
«Мекендештер» форуму Бишкекте аяктаган соң, 4-5-августта Ысык-Көлдө Кыргызстандын жакшы имиджин жана туризмди илгерилетүүгө багытталган «Issyk-Kul Grand Prix 2012» аттуу иш-чара өтүүдө.
«Роза Отунбаеванын демилгеси» коомдук фондунан билдиргендей, веложарыш 4-августта Балыкчыдан башталып Кызыл-Тууга чейин уланды. Анда ар бир каалоочу катышып, 50 чакырымга созулган веложарышта өзүн сынай алды. Андан соң, каалагандар 67 чакырымды түзгөн жарышка катышып башкы байге - тоо велосипеди үчүн ат салышты.
Веложарыштын маршруту Кызыл-Туу – Аалам-Ордо каттамындагы трасса болду, ошол эле жакта жеңүүчүлөр салтанаттуу түрдө сыйланды.
Велосейилдөө жана веложарышка Кыргызстан жана Казакстандан 100дөн ашуун спортчулар катышаары алдын-ала айтылган. Бул иш-чара Лондондогу Олимпиадада парустук спорт боюнча Кыргызстандан жалгыз катышуучу Илья Игнатьевге арналды.
Ал эми 2012-жылы 5-августта Чолпон-Ата шаарындагы «Каприз» пансионатында КР парустук спорт федерациясы менен биргеликте уюштурулуп жаткан парустук регата өтөт. Регатада Украина, АКШ, Канада, Германиядан келген мекендештердин топтору катышып, «Issyk-Kul Grand Prix 2012» башкы кубогуна ат салышышат.
«Парустук регата жана веложарыш мекендештер тарабынан туризм жана дени сак жашоону илгерилетүү үчүн уюштурулуп жатат. Биз Ысык-көл деген байлыгы бар бактылуу элденбиз, спорттун бул түрлөрүн жайылтуу, биздин өлкөдөгү туризмди өнүктүрүүдөгү алгачкы кадам», - деп уюштуруучулардын бири, Казакстандагы мекендеш Нурбек Тойчубаев айтканын “Баракелде” интернет басылмасы кабарлады.
Айзек Азимов
Азимов Айзек (Isaac Asimov, 2-январь, 1920, Петровичи, Климович уезди, Гомель губерниясы, ОССФР — 6-апрель, 1992, Нью-Йорк, АКШ) — америкалык жазуучу-фантаст, биохимик, илимди жайылтуучу. Колумбия университетин бүткөн (1939), Бостон университетинде сабак берген. 500гө жакын чыгармалардын автору. Ага «Негиз» үчилтиги (1966) атак-даңк алып келген. «Болот үңкүрлөр» романы (1957) илимий-фантастикалык детектив жанрынын үлгүсү болгон. Чыгармаларында адам менен машинанын өз ара мамилелеринин моралдык проблемалары анализденет. АКШда табият таануунун, тарыхтын, техниканын проблемалары жөнүндөгү, ар түрдүү энциклопедиялардын, анын ичинде Библия жана Шекспир боюнча китептердин автору катары белгилүү. Илимий фантастикалык жана илимий-популярдуу дээрлик бардык чыгармалары 1960-жылдын ортосунан орус тилине которулган. Хүго и Небула сыйлыктарынын көп жолку ээси. Анын чыгармаларында колдонулган — robotics (роботехника, роботика), positronic (позитрондук), psychohistory (психотарых, кишилердин чоң топторунун жүрүм-туруму тууралуу илим) терминдери англис ж-а башка тилдерге туруктуу кирген. Англо-америкалык адабий чөйрөдө Айзек Азимов Артур Кларк жана Роберт Хайлайн менен бирге "Үч чоң" фантаст-жазуучулардын бири катары таанылат.
“Мекендештер” форуму, 2012-жыл
«Issyk-Kul Grand Prix 2012» аттуу иш-чара
Аталган иш-чаралар «Мекендештер» форумунун алкагында «Роза Отунбаеванын демилгеси» ЭКФ мекендештер менен биргеликте «Газпром-Нефть Азиянын» каржылык колдоосу менен уюштурулууда.
Арканзас
Арканзас - АКШдагы дарыя, Миссисипинин оң куймасы. Узундугу 2410 км, алабынын аянты 416 миң км2. Аскалуу тоолордон башталып, Улуу жана Борбордук түздүктөр аркылуу агат. Орточо чыгымы 1300 м3/сек (эң азы 23 м3/сек). Деңгээли Литл-Рок шаары тушта 8-10 мге чейин өзгөрүп турат, 1000 км аралыкка кеме жүрөт. Алабында ири суусактагыч бар. Сугатка пайдаланылат. Боюнда Уичито, Талса, Литл-Рок шаарлары жайгашкан.
Эгембердиев, Табылды Бердигулович
Табылды (Таабалды) Бердигул уулу Эгембердиев (14.01.1951-ж. туулган, мурдагы Жумгал району, Бухара айылы - 16.05.2015, Бишкек ш.) – кыргыздын белгилүү ишкери, публицисти жана демократиячыл маанайдагы коомдук ишмери.
Кыскача өмүр таржымакалы
Иниси Жумадыл улуу агасы Табылды тууралуу мындай дейт (“Бишкек таймс”, 2004-жылдын 13-февралы):
“Биз кичинекей кезибизден атасыз өстүк. Анан апам бизди бири-бизге ынак, тартиптүү, ынтымактуу болууну көп айтчу. Табылды агам үй-бүлөдө эң улуубуз болгондуктан, биз анын сөзүн эки кылалчу эмеспиз, жада калса "сен" деп айта албайбыз. Ортобузда чоң сый бар”.
Табылды 1972-жылы Фрунзе политехникалык институтунун курулуш факультетин бүткөн.
1990-жылы 26-майда "Кыргызстан" Демократиялык Кыймылынын - КДКнын Уюштуруу конференциясында КДКнын Башкармалыгынын мүчөсү болуп шайланган.
1991-жылдын февралынан тартып КДКнын идеология боюнча катчысы болуп иштеген.
Белгилүү публицист Табылды Эгембердиев бир тууган иниси Жумадыл Эгембердиев менен 1992-жылдан бери улуттук суусундук - максымды ачытуунун эң ургаалдуу технологиясын өздөштүрүү жана өндүрүшкө башка да элдик суусундуктарды чыгарууну киргизүү менен алектенет.
Анын компаниясы бул улуттук суусундукту өндүрүүнүн эң татаал технологиясын иштеп чыгып, аны өндүрүш жолуна коюп, европа суусундуктарын өндүрүү деңгээлине чейин көтөрүп, теңеди. Буга кошумча кымызды жана булак суусун дүйнө элине таанытып келет.
“Обон” гезитине курган маегинде (25.1.2010) кантип жарма сатуу ою пайда болгонун ал мындайча эскерет:
“1992-жылы максым сатсак кандай болот дедим, идея меники болду, иним колдоду. Максым жакшы ийгилик жаратаарына көзүм жетти. Анткени үйгө келген коноктордун алдына кола, лимонад койсоң ичпейт, максымды болсо талап кетишет. Башында апам баштап берди. Биздин үйдө нан жебей, эт жебей калган күндөр көп болгон, бирок максым ичпей калган күн болгон эмес. Максым жасабай калыш апам менен чоң апам үчүн трагедия болчу. 1968-жылы шаарга окууга келген кезим. Бир курдай Орто-Сай базарына барсам, эки келин максымын чакага куюп алып, базардын артындагы даараткананын артында милиция кызматкерлеринен жашынып сатып жүрүшөт. Ошондо "Максымды эмнеге уурданып сатышат" деп намыстанып, кыргыздын улуттук суусундугун кеңири жайылтам деп намыс үчүн баштадым. Үй -бүлөбүз менен биригип устав жаздык, кийин ошонун баары аткарылды”.
1992-ж. "Шоро" компаниясынын Президенти.
Бюджеттик көзөмөл
Бюджеттик көзөмөл – бюджет долбоорун түзүү, аны кароо, аны ишке ашыруу отчетун даярдоо учурунда бюджеттик каражаттын түзүлүүсүн, бөлүнүүсүн, пайдаланылышын текшерүүчү мамлекеттик каржы көзөмөлүнүн ажырагыс бөлүгү болуп саналат. Бюджеттин аткарылышы боюнча натыйжалуу көзөмөл жүргүзүү милдети КР Казыначылыгына жүктөлөт.
Эгембердиев, Табылды Бердигулович
Кыскача өмүр таржымакалы
Ишкер-бизнесмен.
Кыргызстанда көркөм өнөр, маданият, көркөм адабият, спортту ар тараптан өнүктүрүү үчүн ар кыл долбоорлорду каржылык жактан ырааттуу колдогон демөөрчү инсан катары таанылган.
Ал негиздеген "Супара" улуттук этнографиялык комплекси жана "Супара-Чуңкурчак" эс алуу жайы - Кыргызстандагы эл аралык туризмдин каттамдар картасына кирген олоуттуу жайларга айланган.
2014-жылдан тартып рак оорусу менен алышты. Германияда дарыланды.
2015-жылдын бугу (май) айынын 16сында Бишкек шаарында каза болду.
Үй-бүлөсү
Үч бир тууугандын улуусу. Жубайы Жаңылсынзат Турганбаева Жусуп Баласагын атындагы КУУнун тарых факультетин бүткөн. Учурунда ал да КДКнын саясий иш-аракеттерине катышкан.
Алты балалуу (үч кыз, үч уулу) болду, кызы Назгүл оорунун айынан эрте каза болду.
Алмаз (1971), Назгүл (1973-2012), Кайрат (1982), Салтанат (1985), Айдар (1998), Айдана (2000).
Ордо боюнча өлкө чемпиондугун каржылоо
2011-жылы бештин айында (декабрда) Т. Эгембердиев Кыргызстандын Ош, Чүй, Нарын, Ысык-Көл жана Талас облусунан келген оюнчулардын таймашын Бишкектеги “Супара” комплексинде өткөрдү.
Ордо федерациясынын президенти Табылды Эгембердиев оюндун байге фондуна 100 миң сом акчалай сыйлык бөлүп, оюнчулардын жол акысын да өз чөнтөгүнөн каржылады.
Коомдук ишмердүүлүгү
"Шоро" компаниясынын президенти.
Кыргыз Республикасынын "Ордо" Федерациясынын президенти
Кыргызстандын базарлар, соода ишканалары жана тейлөө тармагынын Ассоциациясынын мүчөсү.
"ШОРО" фирмасы
720044, Бишкек ш., ул. Орджоникидзе көчөсү, 82 Тел.: 424526 Факс: 540872
Керчак сымалдуулар
Керчак сымалдуулар (лат. Cottidae) — балыктардын бир тукуму, булардын кыйла уруусу жана түрлөрү бар: ак тактуу керчак (лат. Myoxocephalus brandti), Стеллер керчагы (Myoxocephalus stelleri), тикендүү керчак (М. polyacanthocaphalus), кара керчак (М. niger), төрт мүйүздүү керчак (Triglopsis quadricornis), Чукотка керчагы (М. scorpioides), керчак түспөлдүүлөр (тукумча) (Myoxocephalinae).
Эки жактуу ишеним
Эки жактуу ишеним (Two-way confidence - Двухсторонное доверие). Ишенимдүү катнаш тибиндеги тармактык технологияларда эки домен бир бирине ишенишет. Бул вариантта ар домен башка домен менен бир жактуу ишенимдүү катыш орнотушат. Эки жактуу ишенимдүү катыштар транзитивдик да, транзитивдик эмес да боло алышат. Домендердин бир дарагында же токоюнда болушкан Windows домендери арасындагы бардык эки жактуу ишенимдүү катыштар транзитивдик болушат.
Ала-Бука чопо кени
Ала-Бука чопо кени Жалал-Абад облусунун Ала-Бука районунда, Ала-Бука кыштагынан 10 км түндүк-чыгышта, деңиз деңгээлинен 1180–1200 м бийиктикте. 1987-ж. Түштүк-Кыргыз геол. экспедициясы чалгындаган. Жогорку төртүнчүлүк мезгилинде пайда болгон кумайлуу топурак саргыч боз түстө, көзөнөктүү, борпоң. Калыңдыгы 30 мге чейин, казып билинген калыңдыгы 11 м. Кумайлуу топуракка 30%тен 40%ке чейин Кызылата чопо кенинин чопосун кошсо “100” маркадагы керамикалык кирпич алууга болот. Запасы - А категориясы боюнча 349 миң м3, В–714 миң м3, С13–143 миң м3,А+В+С14–206 миң м3.
Жимми Нейтрондун укмуштуу окуялары: Өтө акылдуу бала
"Жимми Нейтрондун укмуштуу окуялары: Өтө акылдуу бала" (англ. The Adventures of Jimmy Neutron: Boy Genius) – Жон А. Дэвистин америкалык компүтер аркылуу анималацияланган мультсериалы. Бул мультсериал 2001-жылы чыккан "Жимми Нейтрон: Өтө акылдуу бала" (англ. Jimmy Neutron: Boy Genius) аталышындагы толук метраждуу мультфильмдин биринчи спин-оффу. Мультсериал 2002-жылдын 20-июлунан баштап, акыркы сериясынын чугуусу менен, 2006-жылдын 25-ноябрына чейин, үч сезону тең Nickelodeon каналындан берилген. Мультфильмдин "Шиндин планетасы" (англ. Planet Sheen) аталышындагы экинчи спин-оффу төрт жыл кийин экранга чыккан.
Пайда болуу процесси
Жон А. Дэвис Жиммини (кийин Жонни Квасар деп атаган) 1980-жылдары ойлоп табып Runaway Rocketboy аталышындагы сценарийди жазган, кийин Дэвис бул долбоорун таштап койгон. Кийин, 1990-жылдардын башталышында жаңы үйгө көчүп жатканда, бул идея Дэвистин көзүнө урунган. Ал идеясынана "Жонни Квасар" (англ. Johnny Quasar) аталышындагы кыска метраждуу мультфильм жаратып SIGGRAPH чогулушунда сунган, ал жерде Дэвис Стив Одекерк менен таанышып мультсериалдары жана мультфильмы үстүндө биргелешип иштеген. Жонни Квесте (англ. Jonny Quest) окшош болгон Жимми Квасар бир канча убакыт соң Жимми Нейтрон болуп өзгөрүлгөн.
Жаңы-Жол (Чүй району)
Жаңы-Жол Четки Саяк (Жаңы-Жол) — Кыргыз Республикасынын Чүй облусунун  Чүй районундагы кыштак. Ак-Бешим айыл округуна караштуу. Деңиз деңгээлинен 970 м бийикте жайгашкан. Райондун борбору Чүй кыштагынан 10 км түштүк-чыгыш тарапта. Токмок темир жол бекетинен 12 км. Кыштак 1929-жылы негизделген. Калкы 807 (2008); негизинен дыйканчылыкта эмгектенет. Негизги мектеп, клуб, китепкана бар. ФАП иштейт.
Баңдуулу
Баңдуулу — кытай, калмак кандарынын ордоканасына орнотулган коңгуроо.
Анын негизги аткара турган милдети шаарды жоо басканда же эл башына кандайдыр коркунуч түшкөндө калкка шашылыш кабар берүү үчүн колдонулат. Сагымбай Орозбаковдун вариантында Манастын Орго кан менен болгон согушунда эскерилет. Окуя боюнча Акунбешим пааша Шамың шаа деген баатырына Бооң менен Жайсаң аярды кошуп берип кароолго жиберет. Булар Манастын колуна туш келип Бооң менен Жайсаң курман болот да, Шамың шаа жарат алып, Акунбешимдин ордосуна келип, көргөн-билгенин айтып түшүндүрөт. Ошондо: Ордокана коңгуроо —
Ваңдуулуга жеткени,
Майканага туруптур,
Баңдуулусун уруптур.
Каңгыраган добушун
Бир күндүк жер угуптур (Сагымбай Орозбаков, 2. 126) делип Акунбешим шашылыш кол жыйып Манас менен кармашууга камданат
Колдонулган адабияттар
"Манас" энциклопедиясы/Мамлекеттик тил жана энциклопедия борбору.Бишкек: Кыргыз энциклопедиясынын Башкы редакциясы, - 1995. 1-т. - 440. ISBN -5-89750-013-4
Азимов Пигам Азимович
Азимов Пигам Азимович (1. 1. 1915-1980) түркмөн тилчиси, Түркмөн ИАнын академиги (1951). 1966-ж. чейин Түркмөн ИАнын Президенти. Азимовдун негизги эмгектери түркмөн тилинин грамматикасы, лексикасы жана сөз жасалуусуна арналган. ЖОЖдор менен мектептер үчүн окуу китептердин да автору. «Түркмөн дили» (1950) деген белгилүү эмгеги бар. Ленин ордени менен сыйланган.
Америций
Америций (лат. Americium) Am – жасалма жол менен алынган радиоактивдүү элемент. Атомдук номери 95, атомдук массасы 237-246, бир нече изотоптору белгилүү, туруктуу изотобунун атомдук массасы 243. Америцийди 1945-ж. америкалык илимпоздор Г. Сиборг, Р. Джеймс, Л. Морган жана Гиорсо Am241изотобу түрүндө плутонийди нейтрон бөлүкчөлөрү менен нурлантуудан алып, өз өлкөсүнүн атынан аташкан. Америций - күмүш сымал ак түстөгү жумшак металл, салыштырмалуу тыгыздыгы 13,6 г/см3. Таза металл түрүндөгү Америций 850°Сде жумшара баштап, 1200°Сде толук эрүүсү байкалбагандыктан, балкып эрүү темпратурарасынын так мааниси белгисиз. Амерций 3төн 6га чейин өзгөрмөлүү валенттүүлүккө ээ. Көпчүлүк бирикмелеринде валенттүүлүгү 3кө барабар. Атомдук радиусу 1,82 А, үч валенттүү абалындагы ионунун радиусу 1,00 Амерцийбардык эле актиноиддер сыяктуу ал газ абалындагы суутек менен өз ара аракеттенишип, гидридди пайда кылат. Кычкылтек менен реакцияга кирип, бир нече оксиддерди AmO, Am2O3, AmO2 берет. Ал эми галогендер менен үч валенттүү Амерцийдин галогендүү бирикмелерин - AmF3,AmCl3,AmBr3пайда кылат.
Барскан
Барскан — устанын чоң темир балкасы.
Кета
Кета (лат. Oncorhynchus) — сомбалыктардын бир түрү, мунун сезонго жараша формалары бар: жайкы кета, күзгү кета.
Электрондук чек
Электрондук чек (Elec-tronic cheque -Электронный чек) – бул төлөөчү өзүнүн төлөм эсебинен акча которуу жөнүндө банка жиберилген талап.
Бюджеттик кредит
Бюджеттик кредит – чарбачылык субъекттерге республикалык бюджеттен берилүүчү ссуда менен кредиттер. Алар мурда берилген кредиттердин үстөк пайызын төлөп, өлчөмүн жабуу боюнча милдеттенмелерин аткарган шартта берилет.
Портал:Биология/Билесизби
«Биология» порталынын «Билесизби» бөлүмүнүн учурдун тандоосу бөлүмүнөн тандоо
Жүлүн
Жүлүн (medulla spinalis) — борбордук нерв системасынын бир бөлүгү. Ал диаметри 1 смге жакын цилиндр формасындагы узун жипче. Жүлүн омуртка түркүгүнүн ичиндеги жүлүн каналында жайгашкан. Жүлүн сыртынан мээ кабыгы менен капталган. Жүлүндүн жогорку жагы сүйрү мээге биригет, ал эми төмөнкү учу I—II бел омурткасынын тушунда ичкерип, андан ылдый акыркы жипчелерге айланат. Ал жипчелер II чычаң омурткасынын ички бетине бекийт. Жүлүндүн моюн жана бел көчүк бөлүгү бир кыйла жоонурак келип, андан кол жана бутту нервдештирүүчү жүлүн нервдери башталат. Ошондуктан жүлүндүн бул бөлүктөрүндө анын башка бөлүктөрүнө караганда нерв клеткалары жана нерв талчалары көп болот. Жүлүндүн ортосу боз, ал эми сырты ак заттан турат. Боз заты арткы, алдыңкы, каптал өсүндүлөрдөн жана аралык заттан турат. Бул өсүндүлөрдө көп сандаган нейрон денелери жайгашкан. Бул нейрондор сезүү жана кыймылдатуу ишин аткарат, ошондой эле ички органдар менен тыгыз байланышып, алардан тынымсыз кабар алат жана ишин жөнгө салат. Жүлүндүн боз затынын ортосунан аны узунунан бойлоп узун ичке жүлүн каналы өтөт. Ал жүлүн суюктугу менен толгон. Сырткы катмары (ак заты) сезгич жана кыймылдаткыч талчалардын тобунан турат. Ак заттын нерв талчалары борбордон четтөөчү жана борборго умтулуучу импульстарды өткөрүүчү жал деп аталат. Нормада кишинин жүлүнү 31 сегменттен (бөлүктөн) турат. Жүлүн сегменттеринин саны андан чыгуучу 31 жуп жүлүн нервинин санына барабар. Жүлүн сегменттери: 8 моюн, 12 көкүрөк, 5 бел, 5 куймулчак, 1 чычаң сегменттеринен турат. Жүлүндүн ар бир сегменти дененин белгилүү гана бөлүктөрүн нервдештирет.
Еловка (Пасынока куймасы)
Еловка — Орусиядагы дарыя. Свердлов облусу, Түмөн облусу жер аймактарын агып өтөт. Дарыя куйган жери - Пасынок дарыясынын оң жээгинен 8,4 км алыстыкта орун алган. Дарыянын узундугу - 20 км.
Суу реестринин маалыматтары
Орусиянын мамлекеттик суу реестринин маалыматы боюнча Иртыш бассейнинин айланасында жатат, дарыянын суу чарбачылык бөлүгү — Тавда дарыясынын башатынан аягына чейин, Сосьва дарыясын кошпогондо башатынан Морозково айылындагы суу өлчөө постуна чейин. Дарыянын айрыгы — Тобыл, дарыя бассейни — Иртыш.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Абажур
Абажу́р (abat-jour, мааниси — жарыкты басаңдатуу) — шамчырактын жогорку бөлүгү.
1-Марыль-Кы дарыясы
1-Марыль-Кы — Орусиядагы дарыя. Ямало-Ненецк АО, Краснояр крайы жер аймактарын агып өтөт. Дарыя куйган жери - Марыль-Кы дарыясынын сол жээгинен 30 км алыстыкта орун алган. Дарыянын узундугу - 41 км.
Суу реестринин маалыматтары
Орусиянын мамлекеттик суу реестринин маалыматы боюнча Төмөнкү Обь бассейнинин айланасында жатат, дарыянын суу чарбачылык бөлүгү — Таз дарыясы. Дарыянын айрыгы — айрыгы жок, дарыя бассейни — Таз.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Алай көмүрлүү району
Алай көмүрлүү району – Алай жана Чоң Алай кырка тоолорунун ортосунда, Алай өрөөнүндө көмүр кендери жайгашкан аймак. Райондо көмүрлүү юра катмары ар кайсы жерде жер үстүнө чыгып 132 км аралыкка созулуп жатат. Ага Урмизан (Чукур), Норускөл, Кызылбулак, Бешалма–Батыш Кашка-Суу, Кашка-Суу–Каракол, Кожокелең кендери жана кенчелери кирет.
Трансформерлер (мультсериал)
Marvel Productions жана Sunbow Productions синдикаттын биринчи чыгуусу үстүндө иштешкен, сериялардын анимациясы Toei Animation (Жапония) жана AKOM (Түштүк Корея) компаниялары аркылуу аткарылган. Мультсериал "Трансформерлер: Анимацияланган тасма" (англ. The Transformers: The Movie, 1986) анимацияланган тасмасы менен экинчи жана үчүнчү сезондор арасында кошумчаланган.
Бул сериялар "1-Муун" (англ. "Generation 1") катары кеңири таанымал, терминди мультсериалдын күйөрмандары 1992-жылы "Трансформерлер: 2-Муун" (Transformers: Generation 2) аталышынан улам колдоно баштаган, натыйжада бул аталыш мультсериалдын расмий аталышы катары колдоно баштаган.
Карабук суусу
Узундугу 55 км, алабынын аянты 418 км2. Ойнок-Жар тоосунун түндүк капталынан Миң-Булак деген ат менен башталып, капчыгайлуу өрөөн менен түндүк-чыгышты карай агат. Ийри-Суу менен кошулгандан кийин Байбиче тоосун кесип өтүп, Нарынга сол жактан куят. Эң көп чыгымы июнь-июлда, азы ноябрь-декабрда байкалат. Негизинен кар жана булак сууларынан куралат. Ири куймасы Сары-Коо. Жылдык Орточо чыгымы 0,7-1,3 м3/сек. Өрөөнүндө Жаңы-Тилек кыштагы жайгашкан. Сугатка пайдаланылат.
Аркароту
Аркароту (Dracocephalum) - өсүмдүктөрдүн эрин гүлдүүлөр тукумунун уруусу, көп жылдык чөп. Тамыр-сабактуу, сабактары 10-30 см, төрт кырдуу, тик же жерге төшөлүп өсөт. Жалбырактары узун же кыска саптуу. Түндүк Америкада, Азияда, Европада кеңири таралган. Кыргнда 16 түрү өсөт. Аркароту - балдуу өсүмдүк. Нектары тунук, түссүз, лимон жыттуу, канттуулугу 60%га жетет. Айрым түрлөрү дары-дармек алуу жана кооздук үчүн өстүрүлөт.
Бид'а
Бид'а (жаңылык, жаңылык киргизүү) — бул динде болбогон, Мухаммед пайгамбардын жана анын жактоочуларынын өмүрү өткөндөн кийин ислам динине киргизилген жаңылыктар. Күнүмдук турмушта ар бирибиз кеп учурда исламдагы жаңы көрүнүштөр тууралуу талаш-тартыштардын күбөлөрү болуп келе жатабыз. Бид'аны аныктаган жана бири- биринен аиырмаланган эки көз караш белгилүү: 1.Кээ бирлер «киргизилген жаңылык» деп Мухаммед пайгамбардын өмүрү өткөндөн кийин кылымдар бою мусулман коомунда пайда болгондун баарын эсептешет. Алардын бид'а термини тууралуу түшүнүгү кыйла кенен. Алар бардык жаңылыктарды «жаман» жана «жакшы» деп экиге бөлүшөт. «Жакшы» жаңылыктарга (бид'а аль-хасан) алар Курандын жана Суннөттун жоболоруна каршы келбегендин баарын киргизишет, мисалы, үн күчөткүч аркылуу намаз окууга чакыруу (азан); ал эмн «жаман» (бид'а ас-саййиа) деп — Куран жана Суннөткө каршы келгендин бардыгы саналат. Ушинтип, кээ бир ислам агымдарындагы ар кандай жаңылыктар салттуу терминология турундө укуктук маселелерде жолуга баштады: ваджиб, мандуб, мубах, макрух жана харам Мисалы, фикха 2 ыкмасы менен араб тилинин грамматикасын окуу, алардын ою боюнча милдеттуу түрдө кирги¬зилген (ваджиб) ж а ныл ы к болуп калды, ал эми сунниттик дин окуусуна каршы келген кээ бир секталардын кез кара- шын, алар тыюу салынган (харам) жаңылык деп аташкан. 2.Бирок мусулман уламаларынын башка бөлүгү диндеги жанылык киргизүү маселеси боюнча жогоруда берилген көз караштар менен макул эмес. Алар Куранда жана Суннөттө негизи бар нерсени бид'а аль-хасан деп атоого болбойт деп эсептешет. Тагыраак айтканда, исламдын алгачкы булактарында аталып кеткен диндин негизги идеяларын жанылык киргизүү деп атоого болбойт, эгерде кийин кээ бир тушунуктөр, же нерселер өнүгуугө дуушар болсо да. Жаңылык кирги¬зүү деп Куранда же Суннөттө каралбаган принципиалдүү жаны нерсени атоого болот. Жогоруда көрсөтүлгөн динге жа¬ңылык киргизүү маселеси боюнча эки көз караштын ортосунда бир гана окшош позиция каралууда. Экөө тең диндин рухуна каршы келүүчү жанылыктарды кабыл албайт. Мындан тышкары, динге «жакшы» жаңылыктарды киргизүүгө уруксаат берүү ортодоксалдык диндин башка салттар менен аралашуусуна алып келиши мумкун. Ошондуктан бид'а маселеси бо-юнча экинчи көз караш ортодоксалдуу уламалардын чөйрөсүндө кыйла жайылган болуп саналат. Бирок эл арасында биринчи көз караш орундалган, анткени ал аркылуу алар кээ бир улуттук салттарын жана үрп адаттарын динге киргизип, исламдыкы катары көрсөтүүгө мүмкүнчүлүк берет.
Амил спирттери
Амил спирттери, С5Н11ОН – чектүү бир атомдуу спиттер. М. масс. 88,15, түссүз суюктук, сууда начар, орг. эриткичтерде жакшы эрийт. А. с-нин 8 изомери бар, кеңири белгилүүсү пентанол- 1 (н-амил спирт) СН3(СН2)3СН2ОН, 3 - метил бутанол-1 (изоамилспирти):
СН3-СН-СН2-СН2ОН

СН3
ж-а 2-метилбутанол-2:
СН3-СН2-СОН-СН3
Этанолду өндүүрүдө кошумча зат катары пайда болот. Сивуха майынан 3 метил бутанол-1 алынат. Көпчүлүк А. с. пентанды хлорлоо менен алынган хлорпарафинди 30 % NаОН менен гидролиздөөдөн синтезделет. А. с. дегидратациялоодон (H2SO4) амилен жана жөнөкөй эфирлер алынат. Биринчилик спиртти окистендиргенде альдегид, экинчилик спирттен кетон алынат, үчүнчүлүк спирт мол-сы бузулат. Майларды, синтездик жана жаратылыш чайырларын, экстрагенттерди эритүүдө эриткич катар колдонулат. А. с. эфирлери негизинен парфюмерияда, жемиш эссенцияларын алууда, ок-дарыларды жасоодо пайдаланылат.
Бюджеттик кредиттерди жабуу
Бюджеттик кредиттерди жабуу – үстүдөгү жылдын сметасында каралган бюджеттик каржылоолорду пайдалануучулардын сарыптоо укуктарынын токтоосу. == Колдонулган адабияттар ==
Төө басты
Шарты
Оюнчулардын саны 10—15 киши.
Оюн аянтчада, талаада, спорттук бөлмөдө өткөрүлөт.
Оюнга даярдануу
Диаметри 7—9 метр келген тегерек сызылат, оюнга «корукчу» жана эки эшектери тандалат. «Эшектер бир-бирин баштарынан жана колдорунан кармашын эңкейишип, тегеректин ортосунда турушат. «Корукчу» «эшектердин» жанында калган оюнчулар тегеректин сыртында турушуп, оюндун шар» № жөнүндө сүйлөшүп алышат.
Оюндун баяны
Тегерек сызыктын сыртында турган оюнчулар «эшектерге» минишип бир аз отурушкандан кийин кайрадан «эшектерден» түшүшүп, сызыктын сыртына барышат. Корукчу сызыктын сыртында турган оюнчулардан «эшектерди» коруп, аларды кармап алганы аракеттенет. Эгерде корукчу оюнчулардын бирөөсүн же андан көптөрүн сызыктын ичинде кармап алса, кармалган оюнчу «эшектердин» бирөөсү менен орун алмашышат. «Эшектердин» бирөөсү корукчу болот, корукчу болсо калган оюнчуларга кошулат. Эгерде оюнчулардын бирөөсү, корукчуну минип алса, корукчу ал оюнчуну сызыктын сыртына көтөрүп чыгышы керек. Ошентип оюн, оюнчулар каалашкан убакытка чейин уланат.
Оюндун эрежеси
Корукчуга оюнчуларды сызыктын сыртында, алар «эшектерге» секиришип минишип жаатышканда, «эшектерди» урууга, тебүүгө, «эшектерге» кармашкан колдорун коюп жиберүүгө, аларга минишкен оюнчуларды оодарып түшүрүүгө, ордуларынан жылууга, «эшектер» ордуларында турбаганда, аларга жана корукчуга секирип минүүгө болбойт.
Оюнга методикалык көрсөтмө
Оюн өткөрүлүүчү жер тегиз, таза, жумшак жана башка буюмдарсыз болушу керек.
Оюндун педагогикалык мааниси
Оюн күчкө, ылдамдыкка, ийилчээктикке, шамдагайлыкка, чыдамкайлыкка тарбиялайт, эпчилдикке, чечкиндүүлүккө, секирүүнүн ыкмаларын үйрөтөт.
Савёловская (метро бекети, Серпуховско-Тимирязевская сызыгы)
Савёловская — Москва метросунун Серпуховско-Тимирязевская сызыксындагы станция. 1988-жылы 31-декабрьда ачылган.
Суарес, Франсиско
Франсиско Суарес (1548–1617) – испаниялык теолог.
Ал окуусунун түрүн өзгөрткөн кээ бир учурларда Дун Скот менен жакындаган. Маңыз жана жашоонун ортосундагы чыныгы өзгөчөлүктү танган. Суарес жеке ээлик башкы мамиледе деп эсептеген. “Индивидештирүү принцибин”, “болмуштуулуктун” касиетине дал келүүчүлүк мааниде караган. Протестанттык концепциянын полемикасында Суарес тагдырдуулукту кудайдын алдын ала көрүүсүнө акцент жасаган. Адамдын эркин тандоосун кудай шарттабайт, бирок тандай алышына алдын-ала жардамын адамга айтып (же айтпай) көрүп белгилейт.
Урдалы (Салауат району, Башкыртстан)
Урдалы — Башкыртстандын Салауат районундагы айыл, Янгантау айылдык кеңешине карайт. 2009-жылдын 1-январына карата калкынын саны — 33 киши. Почта индекси — 452492, ОКАТО коду — 80247875005.
Демографиясы
Тургундардын динамикасы:
Климат менен дарылоо
Климат менен дарылоо - ден соолукту чыңдоодо жана ар кайсы ооруларды дарылоодо туруктуу жашаган жердин жана курорттор менен санаторийлердин климаттык факторлорун колдонуу. Климат менен дарылоо атайын климаттык курорттордон башка да жергиликтүү курорттордо, шаарга жакын жайгашкан санаторийлерде, эс алуу үйлөрүндө, пионер лагерлеринде, дачага барганда, эс алуу жана туристтик жүрүштөрдө пайдаланылат. Климаттык курортто дарыланууда жүрөк-кан тамыр системасынын жана дем алуу органдарынын функциясы жакшырып, булчуңдардын тонусу жогорулап, кандын составы оңолуп, кычкылтек менен каныгуусу жакшырат, күн нуру нерв системасын дүүлүктүрүп зат алмашууну күчөтөт, күн нурунун таасиринен Д витамини пайда болот.